TRIBUNALUL...

SECȚIA...

**DOMNULE PREŞEDINTE,**

**Subscrisa (denumirea SC.....),** cu sediul în ....., având codul unic de înregistrare/codul de identitate fiscală/numărul de înmatriculare în registrul comerţului /numărul de înscriere în registrul persoanelor juridice8 /contul bancar ....., cu sediul procesual ales pentru comunicarea actelor de procedură la numitul (nume ....., prenume .....), cu domiciliul în ....., prin reprezentant (nume ....., prenume .....) şi prin avocat (nume ....., prenume .....), cu sediul profesional în ....., având următoarele date de contact ..... în calitate de debitor,

formulez și depun prezenta

**CERERE DE DESCHIDERE A PROCEDURII DE INSOLVENȚĂ**

a subscrisei, prin care îmi manifest intenţia de intrare în procedura simplificată.

***În fapt****,* arătăm că debitorul se află în stare de insolvenţă prezumată, întrucât fondurile băneşti disponibile sunt insuficiente pentru plata datoriilor exigibile în sumă de *.....(minimum 50.000 lei).*

Astfel, în cauză este aplicabilă prezumţia prevăzută de art. 5 pct. 29) din Legea 85/2014, întrucât deşi au trecut mai mult de 60 de zile de la scadenţă, nu am plătit datoriile faţă de creditorii noştri....

*(Se va prezenta succint situația care a generat blocajul financiar).*

Arătăm că am formulat cererea în termenul de maximum 30 de zile de la apariţia acestei stări prevăzut de lege.

În temeiul art.45 alin.1 lit.d) din Legea 85/2014, vă solicităm desemnarea unui lichidator judiciar în persoana practicianului în insolvență... Depunem anexat oferta de servicii și atestatul practicianului în insolvență.

***În drept,*** ne întemeiem cererea pe dispoziţiile art.66-69 din Legea 85/2014.

***În dovedire***, solicităm încuviinţarea probei cu înscrisuri.

În cadrul probei cu înscrisuri, depun următoarele înscrisuri prevăzute de art.67 alin.1 din Legea 85/2014, în copii certificate pentru conformitate cu originalul:

a) ultima situaţie financiară anuală, certificată de către administrator şi cenzor/auditor, balanţa de verificare pentru luna precedentă datei înregistrării cererii de deschidere a procedurii;

b) lista completă a tuturor bunurilor debitorului, incluzând tóate conturile şi băncile prin care debitorul îşi rulează fondurile; pentru bunurile grevate se vor menţiona datele din registrele de publicitate;

c) lista numelor şi a adreselor creditorilor, oricum ar fi creanţele acestora: certe sau sub condiţie, lichide ori nelichide, scadente sau nescadente, necontestate ori contestate, arătându-se suma, cauza şi drepturile de preferinţă;

d) lista cuprinzând plăţile şi transferurile patrimoniale efectuate de debitor în cele 6 luni anterioare înregistrării cererii introductive;

e) contul de profit şi pierdere pe anul anterior depunerii cererii;

f) lista membrilor grupului de interes economic sau, după caz, a asociaţilor cu răspundere nelimitată, pentru societăţile în nume colectiv şi cele în comandită;

g) declaraţie prin care ne exprimăm intenţia de intrare în procedură simplificată;

h) declaraţie pe propria răspundere, autentificată de notar ori certificată de avocat, din care să rezulte că debitorul sau administratorii, directorii si/sau acţionarii/asociaţii/asociaţii comanditari care deţin controlul debitorului nu au fost condamnaţi definitiv pentru săvârşirea unei infracţiuni intenţionate contra patrimoniului, de corupţie şi de serviciu, de fals, precum şi pentru infracţiunile prevăzute de Legea nr. 22/1969, cu modificările ulterioare, Legea nr. 31/1990, republicată, cu modificările şi completările ulterioare, Legea nr. 82/1991, republicată, cu modificările şi completările ulterioare, Legea nr. 21/1996, republicată, cu modificările şi completările ulterioare, Legea nr. 78/2000, cu modificările şi completările ulterioare, Legea nr. 656/2002, republicată, cu modificările ulterioare, Legea nr. 571/2003, cu modificările şi completările ulterioare, Legea nr. 241/2005, cu modificările ulterioare, şi infracţiunile prevăzute de prezenta lege în ultimii 5 ani anterior deschiderii procedurii;

i) certificatul de admitere la tranzacţionare pe o piaţă reglementată a valorilor mobiliare sau a altor instrumente financiare emise;

j) declaraţia prin care arăt că sunt membru al unui grup de societăţi, respectiv…;

k) dovada Codului Unic de Înregistrare;

l) dovada notificării organului fiscal competent.

m) hotărârea adunării generale a asociaţilor/acţionarilor cu privire la acordul privind aplicarea procedurii simplificate

Solicităm judecarea cauzei, în lipsă, în conformitate cu art. 411 alin.(1) pct.2) din C. proc. civ.

Anexăm dovada notificării organului fiscal competent cu privire la intenţia de deschidere a procedurii insolvenţei, achitării taxei judiciare de timbru în cuantum de 200 de lei şi procura în original/copie legalizată/împuternicirea avocaţială/delegaţia de reprezentare/copie legalizată de pe înscrisul doveditor al calităţii de reprezentant/extras din registrul public/extras, în copie legalizată, din actul care atestă dreptul de reprezentare .

Data, Semnătura